Domstolens kendelse (Ottende Afdeling) af 14. maj 2012 – Sepracor Pharmaceuticals mod Kommissionen
(Sag C-477/11 P)
»Appel – forordning (EF) nr. 726/2004 – humanmedicinske lægemidler – det aktive stof »eszopiclon« – tilladelse til markedsføring – procedure – Kommissionens stillingstagen – egenskab af »nyt aktivt stof« – begrebet »anfægtelig retsakt««
Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – Kommissionens skrivelse, der udtrykker dens stilllingtagen vedrørende den vurdering, der skal tillægges udtalelsen fra Udvalget for Humanmedicinske Lægemidler under Det Europæiske Lægemiddelagentur – ikke omfattet (art. 263 TEUF; Europa-Parlamentets og Rådets forordning nr. 726/2004, art. 10, stk. 2) (jf. præmis 51-58, 60 og 61)
Angående
Appel af kendelse afsagt af Retten (Fjerde Afdeling) den 4. juli 2011, sag T-275/09 P, Sepracor Pharmaceuticals mod Kommissionen, hvorved Retten afviste et søgsmål med påstand om annullation af Kommissionens beslutning af 6. maj 2009, der som led i proceduren for tilladelse til markedsføring af lægemidlet »Lunivia«, fremstillet af sagsøgeren, konkluderede, at det aktive stof »eszopiclon«, der var indeholdt heri, ikke udgjorde et nyt aktivt stof som omhandlet i artikel 3, stk. 2, litra a), i Europa-Parlamentet og Rådets forordning (EF) nr. 726/2004 (EUT L 136, s. 1) – begrebet retsakt, der kan være genstand for søgsmål.
Konklusion
1)
Appellen forkastes.
2)
Sepracor Pharmaceuticals (Irland) Ltd betaler sagens omkostninger.